फिल्मिस्तान की अगली फिल्म थी - तुमसा नहीं देखा। ख़ासियत यह थी कि इस फिल्म से नासिर हुसैन पहली बार निर्देशन के क्षेत्र में कदम रखने जा रहे थे। फिल्म पहली हो और साथ में दोस्त हीरो, तो सोने पे सुहागा। लेकिन बदी में लिखे को कोई नहीं टाल सका है। दो हिट फ़िल्में देने के परिप्रेक्ष्य में देवानंद ज्यादा भाव मांग रहे थे। लेकिन प्रबंधक तैयार नहीं थे। इससे बेहतर किसी सस्ते हीरो को लिया जाए। किसी ने शम्मी कपूर का नाम सुझाया।